An mga survey nagpapahiling na nasa tahaw nin 8.5% asin 16% kan mga editor sa Wikipedia mga babayi. Pinagtutuyaw man kan mga akademiko asin journalist an Wikipedia huli sa pagkakaigwa nin labing lalaking mga contributor asin sa dai pagkakaigwa nin mga maray na artikulo manungod sa babayi. Kairiba pa igdi an tuywa na kadiit sana man an mga editor na babayi. An sabi pa kan New York Times na an pagpartisipar kan mga babayi sa Wikipedia baad kalinya kan "public thought-leadership forums". KAn taon 2009, sarong survey kan Wikimedia Foundation an nagpapahiling na 6% kan mga editors na naghaman nin nasa 500 edits mga babayi, mantang an mga lalakeng editor nagdodoble igdi an edits.